Nuwe Afrikaanse drama open by Baxter | baydu.co.za
« SA’s Got Talent reveals its Top 21 this Sunday
112 – Dangerous Games »
Lekas het onder mentorskap van die bekroonde dramaturg Saartjie Botha die teks voltooi. In die proses het Lekas dieper gedelf in die wêreld waarin die watermeid nie net ’n voorbode is nie, maar ook ’n inherente deel van die bestaanswêreld van die gemeenskap. Die storie wentel rondom hul verknogtheid aan hul bygelowigheid en die rol wat die kerk speel in teenstelling hiermee.Die dans van die watermeid takel ook sosiale kwessies soos jong mense van vandag wat ’n stryd voer sonder die vooruitsig van werk of ’n beter lewe en die dinge wat gemeenskappe onder die mat invee. Dít alles onder die neus van die kerk. Intussen weerklink die ritme van die dans van die watermeid wat die jong meisies kom verlos wanneer die reën kom.